Vasilij Tatisjtsjev

Vasilij Nikititsj Tatisjtsjev (russisk: Василий Никитич Татищев, født 19. april 1686 på slektens gods ved Pskov, død 15. juli 1750 i Boldino utenfor Moskva) var en russisk historiker og statsmann.

Tatisjtsjev var den første som definerte verdensdelen Europas utstrekning til området fra Atlanterhavet i vest til Uralfjellene i øst." De l’Atlantique à l’Oural" : les relations Paris-Moscou 

Liv og virke

Han grunnla byene Perm og Jekaterinburg, som vokste til å bli de viktigste byer i Uralfjellene. Også byen Stavropol-Volsjskij (senere Togliatti) ble grunnlagt av Tatisjtsjev.

Som eldre statsmann viet han seg til forskeroppfaber. Han mente at russisk historiografi var blitt forsømt, og oppdaget og publiserte flere eldre rettslige dokumenter av stor interesse, som for eksempel Russkaja pravda og Sudebnik av 1550.

Hans opus magnum, historieverket Istorija rossijskaja, ble utgitt i fem deler etter hans død (av Gerhard Friedrich Müller, årene 1768-1848).

Han kompilerte også den første ensyklopediske ordbok for det russiske språk.

Vurderinger
Allerede på 1700-tallet hersket det uenighet om kvaliteten av Tatisjtsjevs arbeider. Noen av de kildeskrifter han støttet seg til var nemlig senere gått tapt. Og det har fått den senere historiker Iakov Lur'e til å skrive om «Tatisjtsjev-informasjon», som han betegnet som «data unikt for denne historiker»,Ia. S. Lur'e, "The Problem of Source Criticism (With Reference to Medieval Russian Documents)," Slavic Review Vol. 27, No. 1. (Mar., 1968), s. 1-22. og at mye av det (som det som stammet fra Ioachimkrøniken) var av tvilsom autentisitet. Det er også sant at Tatisjtsjev ikke hadde bakgrunn for å kunne skjelne mellom ekte kildeskrifter og forforfalskninger, og at han av og til fylte huller i historien med gjetninger fra egen fantasi.

Men senere har det tilkommet noen fremstående historikere som har kunnet påvise at Tatisjtsjevs tapte kilder faktisk var til å stole på.

Minnesmerker
Det er blitt oppreist minnesmerker over Tatisjtsjev i alle byene han grunnla. Et monument til hans ære ble avduket i Perm i 2003.

Referanser

Litteratur

 N. Popov: Tatischev and His Time. Moskva 1861.
 G. M. Deutch: Vasily Nikitich Tatischev. Sverdlovsk 1962.
 S. L. Peshtich: Russian historiography of the 18th century. 2 bind, Leningrad 1961 og 1965.
 Andrei Anikin: Los Pensadores Rusos. Ideas Socioeconómicas en la Rusia de los Siglos XVIII y XIX, Editorial Progreso, s. 34-37, URRSS, Moscú, 1990.
 Marie-Nicolas Bouillet et Alexis Chassang (dir.): « Vassili Tatichtchev » dans Dictionnaire universel d’histoire et de géographie,‎ 1878

Kategori:Russiske historikere
Kategori:Russiske lingvister
Kategori:Russiske offiserer
Kategori:Russiske politikere
Kategori:Geografer
Kategori:Personer fra Pskov rajon
Kategori:Fødsler i 1686
Kategori:Dødsfall i 1750